type: contracts

jurisdiction: EU

text:
 10.6.2010
 FI
 Euroopan unionin virallinen lehti
 L 143/11
 ETA:n SEKAKOMITEAN PÄÄTÖS
 N:o 21/2010,
 annettu 12 päivänä maaliskuuta 2010,
 ETA-sopimuksen liitteen I (Eläinlääkintä- ja kasvinsuojeluasiat) muuttamisesta
 ETA:n SEKAKOMITEA, joka
 ottaa huomioon Euroopan talousalueesta tehdyn sopimuksen, sellaisena kuin se on muutettuna Euroopan talousalueesta tehdyn sopimuksen tarkistamisesta tehdyllä pöytäkirjalla, jäljempänä ’sopimus’, ja erityisesti sen 98 artiklan,
 sekä katsoo seuraavaa:
 (1)
 Sopimuksen liite I muutettiin 1 päivänä maaliskuuta 2010 annetulla ETA:n sekakomitean päätöksellä N:o 18/2010 (1).
 (2)
 Maitohappobakteereista Lactobacillus rhamnosus (CNCM-I-3698) ja Lactobacillus farciminis (CNCM-I-3699) tehdyn valmisteen (Sorbiflore) hyväksymisestä rehun lisäaineena 18 päivänä joulukuuta 2008 annettu komission asetus (EY) N:o 1290/2008 (2) olisi otettava osaksi sopimusta.
 (3)
 Bacillus amyloliquefaciens CECT 5940 -valmisteen (Ecobiol ja Ecobiol plus) hyväksymisestä rehun lisäaineena 18 päivänä joulukuuta 2008 annettu komission asetus (EY) N:o 1292/2008 (3) olisi otettava osaksi sopimusta.
 (4)
 Uuden käyttötavan hyväksymisestä Saccharomyces cerevisiae CNCM I-1077 -valmisteelle (Levucell SC20 ja Levucell SC10 ME) rehun lisäaineena 18 päivänä joulukuuta 2008 annettu komission asetus (EY) N:o 1293/2008 (4) olisi otettava osaksi sopimusta.
 (5)
 Rehun lisäaineen pysyvästä hyväksymisestä 3 päivänä helmikuuta 2009 annettu komission asetus (EY) N:o 102/2009 (5) olisi otettava osaksi sopimusta.
 (6)
 Tätä päätöstä ei sovelleta Liechtensteiniin,
 ON HYVÄKSYNYT TÄMÄN PÄÄTÖKSEN:
 1 artikla
 Lisätään sopimuksen liitteessä I olevan II luvun 1zzzzzc kohdan (komission asetus (EY) N:o 1253/2008) jälkeen kohdat seuraavasti:
 ”1zzzzzd.
 32008 R 1290: komission asetus (EY) N:o 1290/2008, annettu 18 päivänä joulukuuta 2008, maitohappobakteereista Lactobacillus rhamnosus (CNCM-I-3698) ja Lactobacillus farciminis (CNCM-I-3699) tehdyn valmisteen (Sorbiflore) hyväksymisestä rehun lisäaineena (EUVL L 340, 19.12.2008, s. 20).
 1zzzzze.
 32008 R 1292: komission asetus (EY) N:o 1292/2008, annettu 18 päivänä joulukuuta 2008, Bacillus amyloliquefaciens CECT 5940 -valmisteen (Ecobiol ja Ecobiol plus) hyväksymisestä rehun lisäaineena (EUVL L 340, 19.12.2008, s. 36).
 1zzzzzf.
 32008 R 1293: komission asetus (EY) N:o 1293/2008, annettu 18 päivänä joulukuuta 2008, Saccharomyces cerevisiae CNCM I-1077 -valmisteen (Levucell SC20 ja Levucell SC10 ME) hyväksymisestä rehun lisäaineena (EUVL L 340, 19.12.2008, s. 38).
 1zzzzzg.
 32009 R 0102: komission asetus (EY) N:o 102/2009, annettu 3 päivänä helmikuuta 2009, rehun lisäaineen pysyvästä hyväksymisestä (EUVL L 34, 4.2.2009, s. 8).”
 2 artikla
 Asetusten (EY) N:o 1290/2008, (EY) N:o 1292/2008, EY (N:o) 1293/2008 ja (EY) N:o 102/2009 islanniksi ja norjaksi laaditut tekstit, jotka julkaistaan Euroopan unionin virallisen lehden ETA-täydennysosassa, ovat todistusvoimaisia.
 3 artikla
 Tämä päätös tulee voimaan 13 päivänä maaliskuuta 2010, jos kaikki sopimuksen 103 artiklan 1 kohdan mukaiset ilmoitukset on tehty ETA:n sekakomitealle (6).
 4 artikla
 Tämä päätös julkaistaan Euroopan unionin virallisen lehden ETA-osastossa ja ETA-täydennysosassa.
 Tehty Brysselissä 12 päivänä maaliskuuta 2010.
 ETA:n sekakomitean puolesta
 Puheenjohtaja
 Alan SEATTER
 (1) Katso tämän virallisen lehden sivu 4.
 (2) EUVL L 340, 19.12.2008, s. 20.
 (3) EUVL L 340, 19.12.2008, s. 36.
 (4) EUVL L 340, 19.12.2008, s. 38.
 (5) EUVL L 34, 4.2.2009, s. 8.
 (6) Valtiosäännön asettamista vaatimuksista ei ole ilmoitettu.